**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ՀՈՎՍԵՓ ԱՌԱՔԵԼՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՀ ՈՍՏԻԿԱՆՈՒԹՅԱՆ ԱՇԽԱՏՈՂԻ ՕՐՎԱ ԿԱՊԱԿՑՈՒԹՅԱՄԲ**

Ոստիկանության հարգելի՛ ծառայողներ․

Շնորհավորում եմ բոլորիդ մասնագիտական տոնի՝ Հայաստանի Հանրապետության Ոստիկանության օրվա առիթով։

Այս տոնը ևս մեկ անգամ հնարավորություն է ընձեռում մեր երախտագիտության խոսքերը հղելու ձեզ, քանզի ձեր նվիրվածության, արիության, պրոֆեսիոնալիզմի և շուրջօրյա անխոնջ աշխատանքի շնորհիվ մենք կարողանում ենք ապրել, սովորել, աշխատել, արարել հանգիստ ու խաղաղ։

Սիսիան համայնքի ոստիկանության հարգելի՛ ծառայողներ․

Ցանկանում եմ վստահեցնել, որ հանուն մեր բնակիչների անվտանգության, օպերատիվ-ծառայողական գործունեության և հասարակական կարգի ապահովման գործում մեզ տրված լիազորությունների ու օրենքի շրջանակում մենք մշտապես պատրաստակամ ենք համագործակցել և աջակցել ձեզ։

Կրկին անգամ շնորհավորում և իմ խորին շնորհակալությունն եմ հայտնում անձնվեր ու պատասխանատու ծառայության համար՝ ձեզ մաղթելով մասնագիտական վերելքներ ու հայրենիքին ծառայելու անսպառ եռանդ։